Dragatuš, 31. 5. 2024

**OBVESTILO – DODELITEV NOVE RAČUNALNIŠKE OPREME V IZPOSOJO**

Spoštovani starši!

Obveščamo vas, da je Javni štipendijski, razvojni, invalidski in preživninski sklad Republike Slovenije v petek, 12. aprila 2024, na svoji spletni strani objavil Javni poziv za dodelitev računalniške opreme v izposojo (za dve leti). Vlogo lahko oddate do 22. 6. 2024 oz. do razdelitve razpoložljive računalniške opreme.

Na javni poziv se lahko prijavi vlagatelj, ki na dan objave javnega poziva izpolnjuje oba pogoja:

* je upravičenec do otroškega dodatka, uvrščen v **prvi dohodkovni razred**;
* ima vsaj enega otroka, ki je vključen v osnovnošolsko izobraževanje.

Na vlogi je potrebno izpolniti vsa obvezna polja, jo podpisati in poslati po pošti ali vložiti osebno na naslov: Javni štipendijski, razvojni, invalidski in preživninski sklad Republike Slovenije, Dunajska cesta 20, 1000 Ljubljana. Na kuverti naj bo pripis: »Vloga za 1. javni poziv MIRO«.

Svetujemo da oddate vloge s priporočeno pošto!

V priponki vam pošiljamo vlogo. Vlogo lahko tudi dobite na spletni strani: <https://www.srips-rs.si/vsi-razpisi/razpis/miro>.

Lep pozdrav Silva Nagode,

 svetovalna delavka